Nordjyllands Politi tager gode overvågningsbilleder til hjælp i forsøget på at fange en røver. Røveriet blev begået mandag 19. november 2018 mod supermarkedet Rema1000, der er beliggende på Gugvej 211, 9220 i Aalborg Sø. En gerningsmand indfandt sig i butikken lige omkring lukketid. Derpå truede han personalet med en jernstang, og det fik personalet til at udlevere kontanter og cigaretter til manden. - Nu har vi brug for offentlighedens hjælp til at fastlægge hans identitet, derfor efterlyser vi ham med billede, siger politikommissær Martin Rolighed, der i næste åndedrag opfordrer borgerne til at ringe 114, hvis de genkender ham eller i øvrigt ligger inde med andre relevante oplysninger i sagen.

Opsummering:
Nordjyllands Politi beder offentligheden om hjælp til at fange røver.